Kommunestyre- og fylkestingsvalget 2011 i Finnmark

Kommunestyre- og fylkestingsvalget 2011 blei avholdt 12. september 2011. Denne delartikkelen omhandler valgresultatet for Finnmark og kommunene i dette fylket.

 Stemmetall 

Partiforkortelser: A = Arbeiderpartiet; SV = Sosialistisk Venstreparti; R = Rødt; Sp = Senterpartiet; KrF = Kristelig Folkeparti; V = Venstre; H = Høyre; Frp = Fremskrittspartiet; Dem = Demokratene i Norge; MdG = Miljøpartiet De Grønne; KSP = Kristent Samlingsparti; Kyst = Kystpartiet; PP = Pensjonistpartiet; NKP = Norges Kommunistiske Parti; Same = Samefolkets parti

Lokale lister: Kautokeino (1) = Kautokeino fastboendes liste; Kautokeino (2) = Kautokeino flyttesameliste; Karasjok (1) = Árja; Karasjok (2) = Karasjoklista; Karasjok (3) = Karasjok flyttsamelags liste; Lebesby = Borgerlig fellesliste; Gamvik = Tverrpolitisk liste; Tana (1) = Felleslista (Oktasaslista); Tana (2) = Sámeálbmot Bellodat/NSR Deatnu; Nesseby = Tverrpolitisk liste; Båtsfjord = Båtsfjordlista; Sør-Varanger (1) = Mátte Várjjat Listu; Sør-Varanger (2) = Sør-Varanger Solidaritetslista;

 Kommnr Kommune A SV Sp KrF V H Frp Kyst Same Lok 1 Lok 2 Lok 3 Total 2002Vardø470811068524291 2003Vadsø349179193842146 2004Hammerfest2705399712216152 2011Kautokeino1224417411754412215396 2012Alta631149342627960848120 2014Loppa1595346106250614 2015Hasvik288129107524 2017Kvalsund3259268485 2018Måsøy256160205621 2019Nordkapp6183463542316102 2020Porsanger7639097715258 2021Karasjok299335401085117810422185 2022Lebesby342208550 2023Gamvik182142964467531 2024Berlevåg21930943571 2025Tana58155190773077811489 2027Nesseby2115283796644535 2028Båtsfjord5064343652 2030Sør-Varanger375747921519133209274 Total752776

 Prosentvis 

 Kommnr Kommune A SV Sp KrF V H Frp Kyst Same Lok 1 Lok 2 Lok 3 Total 2002Vardø43,77,59,97,922,58,5100,0 2003Vadsø40,912,16,26,729,15,1100,0 2004Hammerfest65,16,31,22,316,55,03,5100,0 2011Kautokeino8,02,911,37,63,526,914,025,8100,0 2012Alta29,07,61,84,17,526,911,510,21,4100,0 2014Loppa25,98,67,517,340,7100,0 2015Hasvik55,024,620,4100,0 2017Kvalsund67,019,014,0100,0 2018Måsøy41,225,833,0100,0 2019Nordkapp42,423,72,42,921,77,0100,0 2020Porsanger39,74,75,037,213,4100,0 2021Karasjok21,023,62,87,63,612,57,315,66,0100,0 2022Lebesby62,237,8100,0 2023Gamvik34,326,718,18,312,6100,0 2024Berlevåg38,454,17,5100,0 2025Tana39,03,712,75,220,65,27,66,0100,0 2027Nesseby39,49,715,514,812,38,2100,0 2028Båtsfjord49,242,23,55,1100,0 2030Sør-Varanger38,38,416,72,13,420,47,12,11,7100,0

 Kommunevise kommentarer 
Fargekoder for partia: 

 Alta 
   Mandatfordeling Alta
I Alta stilte det lister for A, SV, Sp, KrF, V, H, Frp, Kyst og Samefolkets parti. Høyre hadde sterkest framgang, med 20,3 prosentpoeng til 26,9 prosent, Partiet nærma seg dermed Arbeiderpartiet, som gikk tilbake 10,7 poeng til 29,0. Fremskrittspartiet hadde størst tilbakegang – ned 11,6 poeng til 11,5. Kystpartiet gjorde et bra valg og økte med 6,2 poeng til 10,2 prosent. Senterpartiet mista sin plass i kommunestyret, og Samefolkets nye liste nådde ikke opp til mandatplass. Valgdeltakelsen var 61,2 prosent.

Ny ordfører blei Laila Davidsen fra Høyre, etter at det var inngått en samarbeidsavtale mellom H, V, Frp og Kystpartiet. Varaordfører blei Ronny Berg (Frp).«Endelig i mål», Finnmark Dagblad 17. oktober 2011; besøkt 18. november 2011.

 Berlevåg 
  Mandatfordeling Berlevåg
I Berlevåg var det mulig å stemme på A, H og Frp. Mens Fremskrittspartiet holdt seg på 7,5 prosent, det samme som i 2007, bytta Høyre og Arbeiderpartiet posisjon. A gikk tilbake 24,6 prosentpoeng til 38,4 prosent, mens H økte tilsvarende til 54,1 prosent og fikk reint flertall i kommunestyret. Valgdeltakelsen var 70,5 prosent.

Høyres førstekandidat Karsten Schanche blei uventa ny ordfører, en av landets eldste (69 år på valgtidspunktet).«Han kan være Norges eldste ordfører», NRK Nordnytt 13. september 2011; besøkt 17. november 2011. Unn Berit Guttormsen, også Høyre, blei varaordfører.

 Båtsfjord 
    Mandatfordeling Båtsfjord
Båtsfjords innbyggere kunne velge mellom A, H, Frp og den nye Båtsfjordlista. Sistnevnte fikk 5,1 prosent av stemmene og ett mandat. Fremskrittspartiet gikk 7,6 prosentpoeng tilbake til 3,5 prosent og mista begge sine kommunestyreplasser. Høyre økte til 42,2 (fram 13,4), mens Arbeiderpartiet gikk tilbake 5,4 poeng til 49,2, likevel godt nok til at partiet beholdt sitt reine flertall.En modifikasjon: Arbeiderpartiet fikk i 2007 reint flertall, men like etter valget skifta en del av partiets representanter side, slik at ordføreren i perioden 2007–11 har vært fra Høyre. Se «Rødblå tautrekking», Finnmarken 9. september 2011; besøkt 17. november 2011. Ved 2007-valget hadde både SV og Senterpartiet lister, men ingen av dem fikk mandat da. Valgdeltakelsen i 2011 var 66,8 prosent.

Geir Knutsen fra Arbeiderpartiet blei ved konstitueringa valgt til ny ordfører med 8 mot 7 stemmer. Anne Olavson (også A) blei varaordfører.Protokoll fra konstituerende kommunestyremøte 27. oktober 2011; besøkt 7. august 2012.

 Gamvik 
   Mandatfordeling Gamvik
I Gamvik var det lister fra A, SV, H, Frp og ei ny tverrpolitisk liste. Denne fikk 12,6 prosent og to mandater. Også Fremskrittsparti-lista var ny; den fikk 8,3 prosent og ett mandat. Arbeiderpartiet blei halvert (ned 34,3 til 34,3) og mista sitt reine flertall fra forrige periode, men er fortsatt kommunens største parti. SV gjorde et svært godt valg og økte med 17,4 prosentpoeng til 26,7. Høyre mista 4,0 poeng og fikk 18,1 prosent. Valgdeltakelsen var 68,2 prosent.

Ny ordfører blei Inga Manndal fra SV. Varaordfører blei Torfinn Vassvik (A).Kommunens nettsted ; besøkt 17. november 2011.

 Hammerfest 
   Mandatfordeling Hammerfest
Valgmulighetene i Hammerfest var A, SV, Sp, KrF, H, Frp og Kyst. Arbeiderpartiet hadde akkurat reint flertall i perioden fra 2007, og styrka sin posisjon med en oppgang på 15,1 prosentpoeng til 65,1 prosent. Av de andre partia var det bare Kystpartiet som hadde framgang (opp 0,4 til 3,5). Størst tilbakegang hadde Fremskrittspartiet (ned 5,0 til 5,0) og SV (ned 4,4 til 6,3). Høyre er kommunens nest største parti med 16,5 prosent (ned 0,7). Kristelig Folkeparti falt ut av kommunestyret. Rødt stilte ikke liste og mista dermed sitt mandat fra sist (RV med 4,5 prosent). Valgdeltakelsen var 56,4 prosent. Kommunen deltok i forsøket med lavere stemmerettsalder. De to ekstra årskulla hadde en valgdeltakelse på 44,8 prosent. Det var også forsøk med e-valg i kommunen.

Alf E. Jakobsen fra Arbeiderpartiet kunne etter det gode valgresultatet fortsette som ordfører. Marianne Sivertsen Næss (også A) blei valgt til varaordfører.

 Hasvik 
   Mandatfordeling Hasvik
Det var tre lister i Hasvik: A, Sp og H. Arbeiderpartiet gikk fram 4,8 prosentpoeng til 55,0 prosent. Senterpartiet gikk ned 17,5 poeng til 24,6, mens Høyre økte med 12,7 til 20,4 prosent. Valgdeltakelsen var 70,9 prosent.

Eva Danielsen Husby kunne fortsette som ordfører. Roy Håvard Mienna blei valgt til varaordfører. Begge representerer Arbeiderpartiet.

 Karasjok 
   Mandatfordeling Karasjok
I tillegg til A, Sp, KrF, V og H var det i Karasjok mulig å stemme på Samefolkets parti, Árja, Karasjoklista og Karasjok flyttsamelags liste. Senterpartiet blei denne gangen størst med 23,6 prosent (opp 6,9 prosentpoeng), fulgt av Arbeiderpartiet med 21,0 (ned 16,4) og den nye Karasjoklista med 15,6 prosent. Alle partia kom inn i kommunestyret, unntatt Kristelig Folkeparti som mista sitt mandat. Sosialistisk gruppe, som i 2007 fikk 4,6 prosent og ett mandat, stilte ikke denne gangen. Valgdeltakelsen nå var 66,2 prosent.

Anne Toril Eriksen Balto fra Senterpartiet blei kommunens første kvinnelige ordfører i et samarbeid med Arbeiderpartiet og Flyttsamelista. Hun overtok etter Arbeiderpartiets Kjell H. Sæther, som gikk av etter 24 år. Solveig Boine Nikkinen (A) blei varaordfører.«Endelig avklart i Karasjok», Finnmark Dagblad 19. september 2011; besøkt 19. november 2011.«Den historiske dagen» , Sagat 20. september 2011; besøkt 19. november 2011.

 Kautokeino   
   Mandatfordeling Kautokeino
I Kautokeino var det åtte lister: A, Sp, V, H, Frp, Samefolkets parti, Kautokeino fastboendes liste og Kautokeino flyttesameliste. Sistnevnte var størst i foregående periode, men hadde nå en svak tilbakegang (1,2 prosent til 25,8). Dermed gikk Samefolkets parti forbi, med ei økning på 5,7 prosentpoeng til 26,9 prosent. Fastboendelista blei nummer tre med 14,0 prosent (ned 0,2). Av de landsdekkende partia var Venstre størst med 11,3 prosent (ned 1,2). Senterpartiet hadde størst tilbakegang, gikk ned 6,8 prosentpoeng til 2,9 og mista begge sine plasser i kommunestyret. Fremskrittspartiet falt også ut, til tross for at partiet prosentmessig beholdt sin andel (og faktisk økte stemmetallet med fire). SV, som falt ut av kommunestyret i 2007, stilte ikke denne gangen. Kommunen deltok i forsøket med stemmerettsalder på 16 år. De to yngste årskulla hadde en valgdeltakelse på 59,1 prosent, mens tallet for heile velgermassen var 65,0 prosent.

Klemet Erland Hætta fra Samefolkets parti fortsatte som ordfører etter en avtale med Fastboendes liste og Arbeiderpartiet. Hans Isak Olsen fra Fastboendes liste blei varaordfører.«Fortsetter som ordfører», Finnmark Dagblad 8. oktober 2011; beøkt 20. november 2011.

 Kvalsund 
  Mandatfordeling Kvalsund
Lister i Kvalsund var A, SV og H. Arbeiderpartiet økte kraftig, opp 23,6 prosentpoeng til 67,0 prosent, noe som gav reint flertall. Også Sosialistisk Venstreparti gjorde det bra, opp 12,7 til 19,0. Høyres liste var ny og fikk 14,0 prosent. Det var heile fire lister fra valget i 2007 som ikke stilte i 2011: Senterpartiet (10,0), Kristelig Folkeparti (6,5), Kvalsund og omegn bygdeliste (19,3) og  Kvalsund sosialdemokratiske liste (14,5). Disses frafall gjorde at det var 50,3 prosent «ledige stemmer» og åtte mandater. Valgdeltakelsen var 61,4 prosent.

Ragnar Olsen fra Arbeiderpartiet overtok som ordfører. Han blei valgt med 10 stemmer mot 3 for SVs kandidat og 2 blanke. Rita Dreyer (A) blei varaordfører. Her var det fire som stemte for SVs kandidat og en blank stemme.Protokoll fra konstituerende kommunestyremøte 18. oktober 2011.

 Lebesby 
   Mandatfordeling Lebesby
Lebesby hadde to lister. Arbeiderpartiet gikk tilbake 0,7 prosentpoeng til 62,2 prosent. Borgerlig fellesliste fikk de øvrige 37,8 prosent. Felleslista var ny av året. Ved valget i 2007 stilte Høyre og Senterpartiet egne lister og fikk henholdsvis 14,2 og 11,1 prosent. Da stilte også SV liste (11,8 prosent). Valgdeltakelsen i 2011 var 58,3 prosent.

Stine Akselsen (A) fortsatte som ordfører. Bjørn Pedersen (også A) blei valgt til varaordfører.

 Loppa 
  Mandatfordeling Loppa

Det var fem lister i Loppa: A, SV, Sp, H og Kyst. Sistnevnte økte med 7,0 prosentpoeng til 40,7 prosent og blei kommunens største. Arbeiderpartiet gikk ned 9,3 poeng til 25,9. Høyre økte mest, opp 11,1 til 17,3. Valgdeltakelsen var 71,6 prosent.

Kystpartiets Jan Eirik Jensen kunne, etter en avtale med Høyre, fortsette som ordfører. Høyres Torbjørn Johnsen blei varaordfører.«Ber om færre sololøp» , Altaposten 15. september 2011; besøkt 20. november 2011.

 Måsøy 
   Mandatfordeling Måsøy
I Måsøy kunne velgerne stemme på A, Sp og H. Arbeiderpartiet gikk ned 7,9 prosentpoeng til 41,2 prosent. Høyre økte med 15,7 poeng til 33,0, mens Senterpartiet økte med 7,5 til 25,8. Valgdeltakelsen var 63,6 prosent. SV og Fremskrittspartiet, som begge fikk 7,6 prosent i 2007, stilte ikke ved dette valget.

Anne Karin Olli fra Høyre blei kommunens nye ordfører i et samarbeid med Senterpartiet. Under konstitueringa foreslo Arbeiderpartiet Senterpartiets Gudleif Kristiansen som ordfører, noe som fikk 7 av de 17 stemmene. Kristiansen blei deretter enstemmig valgt som varaordfører.«Kommunestyret konstituert» , nettavisa Havblikk 22. oktober 2011; besøkt 20. november 2011.

 Nesseby 
  Mandatfordeling Nesseby
Listealternativ i Nesseby var A, SV, H, Frp, Samefolkets parti og Tverrpolitisk liste. Arbeiderpartiet er størst med 39,4 prosent av stemmene (opp 1,0 prosentpoeng). Høyre er, etter en framgang på 9,9 poeng, nest størst med 15,5 prosent. Fremskrittspartiet gikk 6,4 poeng tilbake til 14,8, mens Samefolket tapte 2,8 poeng og fikk 12,3 prosent. Størst tilbakegang hadde den tverrpolitiske lista, ned 11,4 til 8,2. SV-lista var ny og fikk 9,7 prosent. Valgdeltakelsen var 72,9 prosent. Arbeiderpartiet og SV fikk tre av fem plasser i formannskapet.

Knut Store (A) blei ny ordfører, mens SV fikk varaordføreren med Oddvar Betten.«Holder på språket», Finnmarken 15. oktober 2011; besøkt 20. november 2011.

 Nordkapp 
   Mandatfordeling Nordkapp
Det var seks muligheter for velgerne i Nordkapp: A, SV, Sp, V, H og Frp. Arbeiderpartiet og Høyre gikk mest fram. A med 10,2 prosentpoeng til 42,4 prosent; H med 8,1 til 21,7. SV er – tross en nedgang på 5,8 poeng – kommunens nest største parti med 23,7 prosent. Også Fremskrittspartiet gikk mye tilbake, 6,1 poeng til 7,0. Verst var det imidlertid for Senterpartiet, som med en reduksjon på 5,2 poeng fikk bare 2,4 prosent og mista begge sine mandater. Venstre var nykommer, men kom med 2,9 prosent ikke inn. Kystpartiet stilte ikke og mista sitt mandat. Kommunestyrets størrelse blei redusert fra 25 til 19. Valgdeltakelsen var 59,5 prosent.

Kristina Hansen (A) blei gjenvalgt som ordfører. Tore Fosse (SV) ble ny varaordfører, et verv han også hadde i perioden 2003–07.«Kristina gjenvalgt», Radio Nordkapp 25. oktober 2011; besøkt 7. august 2012.

 Porsanger 
  Mandatfordeling Porsanger
Det var fem lister i Porsanger: A, SV, Sp, H og Frp. Høyre gikk mest fram – opp 15,1 prosentpoeng til 37,2 prosent. Partiet puster dermed Arbeiderpartiet i nakken. A gikk også fram, pluss 5,2 poeng til 39,7. Størst tilbakegang hadde Fremskrittspartiet med 11,6 poeng til 13,4 prosent. Kristelig Folkeparti og Venstre stilte begge liste i 2007 uten å få mandat, men var ikke med i 2011. Valgdeltakelsen var 62,3 prosent.

Knut Roger Hanssen fra Høyre overtok som ordfører etter Arbeiderpartiets Mona Skanke. Thorvald Aspenes (Frp) fikk varaordførervervet.«Ny ordfører i Porsanger», Radio Nordkapp 24. oktober 2011; besøkt 7. august 2012.

 Sør-Varanger 
  Mandatfordeling Sør-Varanger
I Sør-Varanger var det lister fra A, SV, Sp, KrF, V, H, Frp, samt de lokale Mátte Várjjat Listu og Sør-Varanger Solidaritetslista. Arbeiderpartiet gikk tilbake 3,2 prosentpoeng, men er med 38,3 prosent fortsatt største parti. Høyre gikk fram 11,5 poeng til 20,4 prosent og overtok andreplassen. Deretter kom Senterpartiet med 16,7 prosent (ned 2,9). Fremskrittspartiet gikk mest tilbake, ned 8,8 poeng til 7,1. De to lokale listene fikk begge rundt to prosent, og det betydde at MVL mista sin plass i kommunestyret. Valgdeltakelsen var 61,5 prosent.

Cecilie Hansen fra Senterpartiet overtok – i samarbeid med H, V og Frp – som ordfører etter Arbeiderpartiets Linda Beate Randal, som ikke lyktes å få til en avtale med SV. Tove Alstadsæter fra Høyre fikk vervet som varaordfører.«Vant ordførerkampen», Finnmark Dagblad 22. september 2011; besøkt 20. november 2011.«Har grått etter valget», Finnmark Dagblad 18. september 2011; besøkt 20. november 2011.

 Tana 
   Mandatfordeling Tana
I Tana stilte seks landsomfattende parti (A, SV, Sp, V, H og Frp) og to lokale/regionale: Felleslista (Oktasaslista) og Sámeálbmot Bellodat/NSR Deatnu. Den siste er ei fellesliste mellom Samefolkets parti og Norske samers riksforbund i Tana. Begge de lokale listene var nye. De fikk henholdsvis 7,6 og 6,0 prosent av stemmene. Likevel fikk SP/NSR to mandater og Felleslista ett, noe som må skyldes personlige stemmer. Ved valget i 2007 var det tre lokale lister: SP/NSR hadde den gang også «Uavhengige velgere» med på laget (7,1 prosent). Videre fantes Tana fellesliste (11,4) og ei fellesliste mellom Venstre og uavhengige velgere (11,7). Når Venstre i 2011 stilte rein partiliste, fikk partiet bare 5,2 prosent. De tre største partia ved årets valg blei Arbeiderpartiet (39,0 prosent; ned 1,9), Høyre (20,6; opp 8,1) og Senterpartiet (12,7; opp 7,8). Valgdeltakelsen var 65,0 prosent. Kommunestyrets størrelse blei økt fra 17 til 23.

Arbeiderpartiets Frank Ingilæ blei gjenvalgt som ordfører i et samarbeid med SV, Felleslista og Samefolket/NSR. Hartvik Hansen (Felleslista) blei gjenvalgt som varaordfører. Begge fikk 13 stemmer, mens motkandidater fra henholdsvis Høyre og Senterpartiet fikk 6 stemmer. Det var fire blanke stemmer ved begge valga.Kommunens nettsted; besøkt 20. november 2011.

 Vadsø 
  Mandatfordeling Vadsø
Vadsøfolk kunne stemme på A, SV, KrF, V, H og Frp. Arbeiderpartiet gikk fram 8,9 prosentpoeng til 40,9 prosent, mens Høyre blei nest størst med 29,1 prosent (fram 1,7). Størst tilbakegang hadde SV med 8,4 poeng til 12,1. Venstres liste var ny – den fikk 6,7 prosent. Ved valget i 2007 stilte både Senterpartiet (4,5 og ett mandat) og Kystpartiet (2,3), men de var ikke med i 2011. Valgdeltakelsen var 64,7 prosent.

Svein Dragnes fra Arbeiderpartiet fortsatte som ordfører, mens Rolf Arne Hanssen (SV) blei gjenvalgt som varaordfører.«– Jeg er ydmyk», Finnmark Dagblad 11. oktober 2011; besøkt 20. november 2011.

 Vardø 
  Mandatfordeling Vardø
I Vardø var det mulig å stemme på A, SV, V, H, Frp og Kyst. Arbeiderpartiet var stabilt på toppen, 43,7 prosent av stemmene (ned 0,4). Fremskrittspartiet gikk fram 12,2 poeng til 22,5 prosent. Den lokale Vardølista, som i 2007 fikk 16,7 prosent og tre mandat, var ikke med i 2011. Valgdeltakelsen var 62,8 prosent.

Fremskrittspartiets Lasse Haughom overtok som ordfører, partiets første i Finnmark. Bak Haughom står en allianse av Frp, H, V og Kystpartiet. Terje Soløy (V) blei valgt til varaordfører.«Ap-Jensen kritisk», Finnmark Dagblad 26. september 2011; besøkt 20. november 2011.

 Fylkestingsvalget 

Ved konstitueringa av fylkestinget blei Runar Sjåstad gjenvalgt som fylkesordfører og Ann-Solveig Sørensen som fylkesvaraordfører. Begge representerer Arbeiderpartiet.«Sjåstad gjenvalgt», Radio Nordkapp 18. oktober 2011; besøkt 6. august 2012.

 Nøkkeltall 

  A SV R Sp KrF V H Frp Dem KSP Kyst MDG NKP Same SumStemmer 28897846114181Prosent39,66,10,93,93,24,820,49,60,10,46,40,64,0100,0Endring F-07-0,8-3,80,9-1,8-0,11,88,6-6,80,0-0,12,30,6-1,00,2Representanter1520112740020135Endring F-07-2-113-210 

 Kommunevise resultater 

Tabellen viser prosent av antall avgitte stemmer i kommunen.

 Kommnr Kommune A SV R Sp KrF V H Frp Dem KSP Kyst MDG Same Total  2002 Vardø43,85,20,50,50,86,49,614,00,10,118,50,20,1100,0 2003 Vadsø47,68,50,91,74,53,623,36,50,10,12,00,50,7100,0 2004 Hammerfest55,65,21,61,42,71,017,08,70,50,15,20,90,2100,0 2011 Kautokeino11,91,00,12,84,232,911,24,20,02,20,30,229,0100,0 2012 Alta27,96,40,61,65,06,026,312,30,10,511,40,91,1100,0 2014 Loppa31,16,90,25,22,61,712,410,90,00,028,50,20,2100,0 2015 Hasvik53,02,30,712,02,50,712,97,70,00,76,80,50,5100,0 2017 Kvalsund52,96,80,43,34,61,110,612,80,00,26,80,20,2100,0 2018 Måsøy39,74,50,916,10,21,127,06,20,00,04,10,20,0100,0 2019 Nordkapp42,416,80,82,91,21,921,48,90,10,32,80,20,3100,0 2020 Porsanger41,14,10,85,52,11,827,214,40,20,21,10,31,4100,0 2021 Karasjok28,81,50,69,34,18,57,43,10,00,30,50,235,6100,0 2022 Lebesby43,48,71,54,83,31,113,912,20,02,28,30,40,2100,0 2023 Gamvik54,77,40,71,61,41,812,69,50,00,29,50,70,0100,0 2024 Berlevåg41,93,51,21,60,51,427,29,20,00,013,10,20,2100,0 2025 Tana39,84,20,512,92,02,619,57,10,20,32,00,48,5100,0 2027 Nesseby39,88,01,52,51,72,312,813,50,60,41,51,114,3100,0 2028 Båtsfjord51,82,20,61,70,80,731,06,40,40,13,90,40,0100,0 2030 Sør-Varanger45,77,61,77,22,12,218,59,00,10,14,40,60,8100,0 

 Referanser 

Finnmark